《辛酉宣府岁暮书怀》
明代·罗亨信

塞北驰驱又二冬，宣城除夕思忡忡。先茔远隔沧溟外，天阙遥瞻紫极中。

笑饮屠苏惟我后，谩题桃句与谁同。六旬有六明朝是，拟解朝簪学老农。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。